Document ID: 32010R0168

РЕГЛАМЕНТ (ЕС) № 168/2010 НА СЪВЕТА
от 1 март 2010 година
за изменение на Регламент (ЕО) № 1210/2003 относно определени специфични ограничения върху икономическите и финансовите отношения с Ирак
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 215, параграф 1 от него,
като взе предвид Обща позиция 2010/128/ОВППС от 1 март 2010 г. за изменение на Обща позиция 2003/495/ОВППС относно Ирак (1),
като взе предвид съвместното предложение на върховния представител на Съюза по въпросите на външните работи и политиката на сигурност и на Комисията,
като има предвид, че:
(1)
В съответствие с Резолюция 1483(2003) на Съвета за сигурност на Организацията на обединените нации (СС на ООН) член 2 от Регламент (ЕО) № 1210/2003 на Съвета от 7 юли 2003 г. относно определени специфични ограничения върху икономическите и финансовите отношения с Ирак (2) предвижда специфична уредба относно плащанията за петрол, петролни продукти и природен газ, изнесени от Ирак, като се има предвид, че член 10 от посочения регламент съдържа специфична уредба относно имунитета срещу съдебно преследване на определени иракски активи. Тази специфична уредба се прилагаше до 31 декември 2008 г.
(2)
В Резолюция 1859(2008) на СС на ООН се предвижда, че срокът на прилагане на двете специфични уредби следва да се продължи до 31 декември 2009 г. В съответствие с Обща позиция 2009/175/ОВППС на Съвета (3) Регламент (ЕО) № 1210/2003 бе съответно изменен с Регламент (ЕО) № 175/2009 (4).
(3)
В Резолюция 1905(2009) на СС на ООН се предвижда, че срокът на прилагане на двете специфични уредби следва да се продължи допълнително до 31 декември 2010 г. В съответствие с Решение 2010/128/ОВППС е подходящо да се измени съответно Регламент (ЕО) № 1210/2003.
(4)
За да се гарантира, че предвидените в настоящия регламент мерки са ефективни, настоящият регламент трябва да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Член 18, параграф 3 от Регламент (ЕО) № 1210/2003 се заменя със следното:
„3. Членове 2 и 10 се прилагат до 31 декември 2010 г.“
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 март 2010 година.

Labels: 5
14
3
18
15